Publication: Magyar Közlöny
Issue: MK-2004-48 (Year: 2004, Number: 48)
Era: 2004-2010
Section: részletes szabályairól szóló 232/2003. (XII. 16.) Korm. rendelet 25. §-ának (2) bekezdése szerint egységes szerkezetbe
Paragraph Index: 796

2. Az alábbiakban javasolt megközelítés a projektfinanszírozási tranzakciók általános leírását összekapcsolja az alapvetõ és szemléltetõ kritériumokkal. Ha egy résztvevõ olyan tranzakciót tervezne, amely igazodna az általános leíráshoz és megfelelne az összes alapvetõ kritériumnak, akkor alkalmazni tudná a speciális rugalmassági irányelveket. Az alapvetõ kritériumok várhatóan teljesülnek; abban az esetben azonban, ha bármelyik egyedi kritérium nem teljesül, indoklásra van szükség. A rugalmasság alkalmazásához a jelen melléklet 5. cikkével összhangban elõzetesen be kell jelenteni a konkrét tranzakciót az összes résztvevõnek a megfelelõ magyarázattal együtt. 9 A résztvevõk 2000. november 14—15-i 78. ülésükön a projektfinanszírozási megállapodás kísérleti idõszakának 2002. augusztus 31-ig egy évvel, 2002. május 29—30-i 83. ülésükön 2003. augusztus 31-ig további egy évvel, illetve 2003. április 22—25-i 87. ülésükön 2003. december 31-ig történõ meghosszabbításában állapodtak meg. 2004/48. szám Általános leírás Egy bizonyos gazdasági egység finanszírozása, amelynek során a kölcsönadó elégedetten veszi tudomásul, hogy az adott gazdasági egység pénzforgalma és jövedelme a kölcsön visszafizetésére, vagyona pedig a kölcsön biztosítékaként szolgál. Alapvetõ kritériumok — Exportügyletek finanszírozása (jogilag és gazdaságilag) független projektfinanszírozó vállalattal, például speciális rendeltetésû vállalattal saját jövedelmet termelõ „zöldmezõs” beruházási projektek tekintetében. — Megfelelõ kockázatmegosztás a projektben résztvevõ partnerek, például magán vagy hitelképes állami részvényesek, exportõrök, hitelezõk, beruházás-hasznosítók között, a megfelelõ saját tõke bevonásával. — A projekt pénzforgalma, amely a teljes visszafizetési idõ alatt elegendõ a mûködési költségek és a kölcsönforrásokkal kapcsolatos adósságszolgálat fedezésére. — A mûködési költségek és az adósságszolgálat elsõ helyen történõ levonása a projekt jövedelmeibõl. — A projekttel kapcsolatban nincs állami visszafizetési garancia (az állami teljesítési garanciák, például a beruházás-hasznosítási megállapodások kivételével). — Eszközfedezetû biztosítékok a projekt jövedelmeire/eszközeire, például engedményezések, zálogjogok, bevételi számlák. — Korlátozottan vagy semmilyen módon nem merül fel visszkereset a projekt magánrészvényesei szponzoraival/a projekt szponzoraival szemben a projekt befejezése után. Szemléltetõ kritérium — Keményvaluta-bevételek; helyi valutában keletkezõ bevételek esetén kiegészítõ biztosítékokra lehet szükség.

Source: https://magyarkozlony.hu/hivatalos-lapok/3d3fb3d470d16358f9f4f80d00192606c4b4cad5/dokumentumok/65db0addeb2f21e7499ab6072291111a6ed12337/letoltes